Шунда тәүге осраған такси янына барып, ауылға алып барырға үтендем. Артабанғы ваҡиғалар ҡот осҡос төш кеүек: ҡайтыуыма янғын һүндерелгән. Тик өс бала төтөнгә тонсоғоп, йән биргән. Уларҙың мәйетен күреү менән иҫтән яҙып тәгәрәгәнмен. Дауаханала иҫемә килдем. Илап, ялбарып, ерләүгә ҡайттым. Ул саҡта ниҙәр кисерxadгәнемде үҙем генә беләм. Дуҫыма түгел, дошманыма теләмәйем ул ҡайғыны. Дошман тигәндәй, ер йөҙөндә ни тиклем алама кеше йәшәгәнен шунда ғына белдем. Ул ваҡиғанан һуң ниндәй генә һүҙҙәр ишетергә тура килмәне миңә! Йөҙөмә бәреп тә әйттеләр, интернет селтәрендә лә яҙҙылар.